# Incendi de la Ribera d'Ebre

L'incendi de la Torre de l'Espanyol o incendi de la Ribera d'Ebre va ser un incendi forestal originat al terme municipal de la Torre de l'Espanyol el 26 de juny de 2019 que va cremar unes 5.046 hectàrees (4.071 de massa forestal, 953 d'agrícoles i 22 d'urbanes). Va ser l'incendi més virulent de Catalunya després dels Incendis de l'Alt Empordà de 2012.
El foc s'inicià al Terme municipal de la Torre de l'Espanyol i ràpidament s'estengué a diferents municipis veïns: Vinebre, la Palma d'Ebre, Flix (la Ribera d'Ebre), Maials i Llardecans (el Segrià) i Bovera i la Granadella (Garrigues). Van participar en les tasques d'extinció 350 bombers de la Generalitat i 260 efectius de la Unitat Militar d'Emergències (UME). L'incendi es va donar per perimetrat el dissabte 29 de juny a les vuit del matí i per estabilitzat el mateix dia a les deu del vespre. Es va declarar controlat el 30 de juny a dos quarts d'onze de la nit i per extingit el 7 de juliol. L'equipament dels efectius terrestres fou principalment de camions de bombament d'aigua, vehicles nodrissa i de buldòzers. L'equipament dels efectius aeris fou d'helicòpters i hidroavions.

## Context

El despoblament, l'abandonament del camp i el moment de sequera i altes temperatures van contribuir a l'extensió de l'incendi.
Les Terres de l'Ebre van perdre, en el període 2011-2016, 10.776 residents, el 5,62% de la població. 42 dels 52 municipis tenen menys de 5000 habitants, i 23 no arriben als 1.000. Caseres, Bot, Benifallet, Riba-roja d'Ebre o el Mas de Barberans, han estat perdent població de manera continuada des de fa dècades. Les principals pèrdues han estat en municipis de base agrícola com Flix, segons detalla un informe de la URV.
Per afrontar aquesta qüestió s'han impulsat diverses iniciatives amb més o menys èxit, com el coworking rural, la promoció de l'arribada de noves famílies, l'enfortiment dels serveis socials per retenir la població existent, la rehabilitació d'espais, la millora del transport públic.
El despoblament afavoreix la virulència dels incendis entre altres motius perquè està relacionat amb l'abandonament dels camps, que podrien exercir de tallafocs. A la zona on es va produir l'incendi hi havia diversos camps abandonats. A Catalunya hi ha 45.000 hectàrees de camps abandonats.
El foc es va produir en un context d'onada de calor i quan feia mesos que la pluviometria era molt baixa. Les altes temperatures registrades, el vent i la baixa humitat, feren que l'incendi es desenvolupés ràpidament i esdevingués altament perillós, amb una superfície potencial inicial de fins a 20.000 hectàrees.

## Causes

Les primeres investigacions van concloure que l'origen de l'incendi fou la combustió d'un abocament de gallinassa en una granja del terme municipal. L'autocombustió dels fems es produeix en la fermentació, que amb altes temperatures pot derivar en la ignició. Habitualment el procés de fermentació dels excrements, perquè puguin adobar el camp, dura sis mesos i es fa seguint el cicle lunar. La normativa que ho regula obliga a que el procés es produeixi en un espai habilitat per aquest fi, un femer impermeabilitzat.
La jutgessa de Falset va encarregar als Mossos d'Esquadra la investigació de les causes de l'incendi sense imputar a cap persona, L'objectiu és aclarir les causes del foc després de rebre un informe inicial dels Agents Rurals i els Mossos d'Esquadra.

## Afectats i solidaritat

Una cinquantena de persones van ser desallotjades de les seves cases o masies. La majoria van passar dues nits a un centre d'acollida habilitat a l'escola de Flix. Durant l'incendi es van tallar diverses carreteres com la T-714 entre la Torre de l'Espanyol i Cabacés, la T-2237 de Vinebre a la Palma d'Ebre, la T-703 de La Palma d'Ebre a la C-233, la C-233 de Bovera a Flix i la C-12, de Maials a Flix.
Diversos veïns van oferir-se voluntaris per distribuir beguda i aliments als equips d'emergència que van treballar a la zona. Les primeres 24 hores van fer 500 entrepans. L'Ajuntament de Vinebre, on es va instal·lar el centre de control i comandament contra l'incendi, va rebre moltes trucades de persones disposades a ajudar.
Desenes de persones van expressar a través de les xarxes socials la seva voluntat de regalar ovelles, menjar i diners a Pere Jornet, a qui se li havia cremat tot el ramat durant l'incendi i ho havia expressat afectat en unes imatges que en van fer virals. En les imatges es mostrava desolat i deia que no tenia ànims per continuar endavant. Tant aquesta iniciativa com d'altres de similars es van acollir a la iniciativa #Rebrotarem per tal d'aglutinar iniciatives de solidaritat per afrontar les conseqüències del foc mirant al futur.

## Extinció

Els Bombers de la Generalitat van donar per controlat a les 22:40 hores del dia 30 de juny l'incendi que finalment va cremar unes 5.046,47 hectàrees, de les quals 3.000 al municipi de Flix, el més afectat, on es va cremar el 26% del terme municipal. A més a més d'afectar la comarca tarragonina de la Ribera d'Ebre, el foc va arribar a poblacions de les comarques lleidatanes de les Garrigues i el Segrià. Per municipi, les 5.046,47 hectàrees cremades es distribuïren així:
* Flix: 3.073 ha
* Vinebre: 642,73 ha
* Maials: 573,85 ha
* Llardecans: 281,83 ha
* La Palma d’Ebre: 220,81 ha
* La Torre de l’Espanyol: 130,57 ha
* Bovera: 79,35 ha
* La Granadella: 43,36 ha
Una vegada que els bombers van declarar controlat l'incendi, totes les persones que havien estat desallotjades de les seves masies han estat autoritzades a poder tornar als seus domicilis. El dia 7 de juliol els bombers van considerar definitivament extingit l'incendi.
Incendi Ribera d'Ebre Nombre màxim d'unitats i efectius i administracions titulars (no necessàriament han intervingut simultàniament) :
| | Bombers | CAR | ADF | VAB | VN | BDZ | Avions | HC | SEM | Total |
| GENCAT | 350 | | 700 | 45 | | | 5 | 4 | 6 | 1110 |
| UME | 220 | | | 12 | 3 | 2 | 0 | 2 | | 239 |
| MAPAMA | | | | | | | 6 | 4 | | 10 |
| GV | | | | | | | | 1 | | 1 |
| GA | | | | 2 | | | | | | |
| GCM | | | | | | | 4 | | | 4 |
| Total | 570 | | 700 | 59 | 3 | 2 | 15 | 11 | 6 | |
| Abreviatures: | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter | VAB: Vehicle Auto-Bomba; VN: Vehicle Nodrissa BDZ: Buldòzer; HC: Helicòpter |

## Referències

* 1 2 3 4 5 «Els Bombers extingeixen l'incendi de la Ribera d'Ebre onze dies després». Vilaweb, 07-07-2019.
* ↑ Controlado el incendio en la Ribera d'Ebre (Tarragona) tras quemar 6.000 hectáreas, Europa Press
* ↑ «[EN DIRECTE Els bombers són optimistes per les pròximes hores en l'incendi de la Ribera d'Ebre]». [Consulta: 28 juny 2019].
* ↑ Girona, Diari de. «L'incendi més virulent des del 2012 crema sense control a la Ribera d'Ebre». [Consulta: 28 juny 2019].
* ↑ «Controlat l'incendi». Catalunya Press, 2019 [Consulta: 28 juny 2019].
* ↑ «Los Bomberos dan por estabilizado el incendio de Tarragona», 29-06-2019. [Consulta: 29 juny 2019].
* ↑ NacióDigital. «EN DIRECTE El gran incendi de Ribera d'Ebre | NacióDigital». [Consulta: 10 juliol 2019].
* ↑ «L'incendi de la Ribera d'Ebre està estabilitzat». [Consulta: 29 juny 2019].
* ↑ «Govern.cat - Generalitat de Catalunya». Arxivat de l'original el 2021-12-13. [Consulta: 10 juliol 2019].
* 1 2 «Así trabaja la UME en el incendio de Ribera d'Ebre» (en castellà). Atresmedia Corporación de Medios de Comunicación, S.A., 27-06-2019. [Consulta: 1r juliol 2019].
* ↑ «El despoblament rural a les Terres de l'Ebre s'ha agreujat els últims anys però és reversible – URV Activ@». [Consulta: 28 juny 2019].
* ↑ «El model de coworking rural de la Ribera d'Ebre, exemple de bones pràctiques a la trobada estatal de desenvolupament territorial i rural», 03-02-2019. [Consulta: 28 juny 2019].
* ↑ «L'Ebre també existeix: el despoblament, d'amenaça a realitat» (en espanyol europeu). [Consulta: 28 juny 2019].
* 1 2 3 4 «Las claves agrícolas y meteorológicas del incendio de la Ribera d'Ebre», 27-06-2019. [Consulta: 28 juny 2019].
* ↑ «El foc més devastador de l'Ebre ja crema més de 6.000 hectàrees», 28-06-2019. [Consulta: 28 juny 2019].
* ↑ 324cat. «La combustió d'un abocament de gallinassa en una granja, principal hipòtesi darrere del foc de la Torre de l'Espanyol», 27-06-2019. [Consulta: 28 juny 2019].
* ↑ «Las preguntas que todos nos hacemos sobre la autocombustión del estiércol», 28-06-2019. [Consulta: 23 juliol 2019].
* ↑ «Una juez ordena a los Mossos investigar el incendio de Tarragona», 28-06-2019. [Consulta: 28 juny 2019].
* ↑ «Onada de solidaritat a la Ribera d'Ebre davant l'incendi forestal». [Consulta: 28 juny 2019].
* ↑ 324cat. «Solidaritat a la xarxa pel ramader que ha perdut la granja pel foc de la Ribera d'Ebre», 27-06-2019. [Consulta: 28 juny 2019].
* ↑ «Daniel Rull, autor del #Rebrotarem: “Cal creure en el territori i en què es pot renéixer”», 29-06-2019. Arxivat de l'original el 2019-06-29. [Consulta: 29 juny 2019].
* ↑ NacióDigital. «Els Agents Rurals calculen en 5.046 les hectàrees afectades per l'incendi de l'Ebre | NacióDigital». [Consulta: 22 juliol 2021].
* ↑ «https://www.20minutos.es/noticia/3688471/0/bomberos-incendio-ribera-ebre-tarragona-controlado/». 20 minutos, 01-07-2019 [Consulta: 1r juliol 2019].
* ↑ «Seguiment de l'incendi a la Ribera d'Ebre». Generalitat de Catalunya, 28-06-2019. Arxivat de l'original el 2019-06-27. [Consulta: 1r juliol 2019].
* ↑ «Els Bombers aconseguixen perimetrar l'incendi de la Ribera d'Ebre». Nació digital, 29-06-2019. [Consulta: 1r juliol 2019].
* ↑ «Els Bombers treballaran per donar per controlat aquest diumenge al vespre l'incendi de la Ribera d'Ebre.». Ebre Digital, 30-06-2019. [Consulta: 1r juliol 2019].
* ↑ «[Estabilitzat l'incendi de la Ribera d'Ebre, esperant poder-lo controlar Estabilitzat l'incendi de la Ribera d'Ebre, esperant poder-lo controlar]». Diari Més, 30-06-2019. [Consulta: 1r juliol 2019].
* ↑ «Durant el dia d'avui, el Sistema d'Emergències Mèdiques (SEM) ha atès fins a 13 persones, 11 de les quals són bombers.». EDICIONS DIGITALS DEL CAMP S.L., 30-06-2019. [Consulta: 1r juliol 2019].
* 1 2 3 «El Ministerio del Interior a través de Protección Civil y Emergencias participa en Vinebre en las reuniones de coordinación de la emergencia» (en castellà). Dirección General de Protección Civil y Emergencias, 28-06-2019. [Consulta: 1r juliol 2019].
* ↑ «L'incendi forestal de la Ribera d'Ebre afecta unes 5.700 hectàrees». lleida.com, 28-06-2019. [Consulta: 1r juliol 2019].
* ↑ mínguez, minerva. «El Consell ha enviado a Cataluña la unidad helitransportada de Enguera y ha reservado la de Tírig por el elevado riesgo en la zona» (en castellà). Levante EMV, 29-06-2019. [Consulta: 1r juliol 2019].
* ↑ «El incendio de Tarragona arrasa 6.500 hectáreas y las autoridades temen que llegue a 20.000» (en castellà). 20 MINUTOS EDITORA, S.L., 28-06-2019. [Consulta: 1r juliol 2019].